พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ อำเภอสัมพันธวงศ์ จังหวัดพระนคร ให้แก่นายประมูล นวราช และนายบำรุง นวราช พ.ศ. 2509
ประกาศวันที่ 1966-12-27

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ อำเภอสัมพันธวงศ์ จังหวัดพระนคร ให้แก่นายประมูล นวราช และนายบำรุง นวราช พ.ศ. ๒๕๐๙
content: ภูมิพลอดุลยเดช ป.ร. ให้ไว้ ณ วันที่ ๒๑ ธันวาคม พ.ศ. ๒๕๐๙ เป็นปีที่ ๒๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ อำเภอสัมพันธวงศ์ จังหวัดพระนคร ให้แก่นายประมูล นวราช และนายบำรุง นวราช จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ อำเภอสัมพันธวงศ์ จังหวัดพระนคร ให้แก่นายประมูล นวราช และนายบำรุง นวราช พ.ศ. ๒๕๐๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ อำเภอสัมพันธวงศ์ จังหวัดพระนคร ภายในแนวเขตตามแผนที่ท้ายพระราชบัญญัตินี้ เนื้อที่ ๒๔.๓๗ ตารางวา ให้แก่นายประมูล นวราช และนายบำรุง นวราช
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากการตัดถนนตามโครงการต่อถนนบริพัตรของเทศบาลนครกรุงเทพ แนวถนนจะต้องผ่านที่ดินของนายประมูล นวราช และนายบำรุง นวราช จึงได้ตกลงแลกเปลี่ยนที่สาธารณสมบัติของแผ่นดินริมคลองโอ่งอ่างฝั่งทิศใต้ ระหว่างสะพานภานุพันธ์กับสะพานดำรงสถิตย์ เนื้อที่
content: ๒๔.๓๗ ตารางวา กับที่ดินของนายประมูล นวราช และนายบำรุง นวราช ซึ่งอยู่ในแนวถนนที่จะตัดใหม่ เนื้อที่ ๕๖.๒๙ ตารางวา จึงต้องตราพระราชบัญญัติโอนที่ดินซึ่งเป็นสาธารณสมบัติของแผ่นดินดังกล่าว ให้แก่นายประมูล นวราช และนายบำรุง นวราช